OpenLLM-France/wikimedia huggingface dataset:
# Amplitud

En física, l'amplitud és la magnitud del canvi d'un sistema oscil·lant a cada oscil·lació, i indica el valor de l'amplada de l'oscil·lació en relació al seu valor mitjà. En mecànica quàntica seria un vector format per un mòdul i una fase que seria representada per un nombre complex. Per exemple, les ones sonores són oscil·lacions en l'aire i les seves amplituds corresponen a la quantitat de pressió sonora que exerceix cada vibració en el medi elàstic (l'aire).
L'amplitud determinarà la quantitat d'energia que conté una ona. Les ones van debilitant-se en la seva amplitud a mesura que van allunyant-se del seu punt d'origen. Malgrat que l'amplitud de les ones decreix, la seva longitud d'ona i la seva freqüència poden romandre invariables.
* El valor màxim positiu que pren l'amplitud d'una ona sinusoidal rep el nom de "cresta".
* El valor màxim negatiu, "vall".
* El punt on el valor de l'ona s'anul·la en passar del valor positiu al negatiu, o viceversa, es coneix com a "node", "zero" o "punt d'equilibri".

## Conceptes d'amplitud

L'amplitud d'una ona és el valor màxim, tant de positiu com a negatiu, que pot arribar a adquirir l'ona sinusoide. Però es poden tenir diferents conceptes d'amplitud:
* Amplitud: La mesura normal de l'amplitud es mesura entre una cresta i la posició d'equilibri (un semiperíode).
* Amplitud cresta a cresta: Es mesura entre una cresta i una vall.
* Amplitud eficaç: És la mesura de l'amplitud contínua equivalent en potència, també s'anomena valor eficaç.
* Amplitud mitjana: Valor mitjà aritmètic.
* Semi-amplitud: Significa la meitat de l'amplitud de pic a pic. Per una ona sinusoidal, l'amplitud de pic i semi-amplitud és el mateix. Alguns científics fan servir la "amplitud" o "pic d'amplitud" per fer referència a la semi-amplitud.
En el cas de les ones sonores no s'ha de confondre l'amplitud amb el volum o potència acústica, malgrat que és cert que com més fort se sent un so, més gran serà la seva amplitud, perquè s'exerceix una pressió major sobre el medi. En el cas del so l'amplitud s'expressa normalment en decibels, els decibels representen la relació entre dos senyals i es basa en un logaritme de base 10 del quocient entre dos nombres.

## Unitats de l'amplitud

Les unitats de l'amplitud depenen del fenomen:
* En corrent altern és usual utilitzar l'amplitud quadràtica mitja i es mesura en volts o ampers.
* En una ona electromagnètica l'amplitud està relacionada amb l'arrel quadrada de la intensitat radiant i amb el camp elèctric d'aquesta ona. En una ona lluminosa també és important, a més de la intensitat radiant, la intensitat lluminosa que usualment es mesura en candeles.
* En una ona sonora l'amplitud és la sobrepressió atmosfèrica i, per tant, les unitats poden ser pascals, milibars o qualsevol altra unitat de pressió.
* Per una ona mecànica o una vibració l'amplitud és un desplaçament i té unitats de longitud.

## Vegeu també

* Ona
* Freqüència
* Longitud d'ona
* Període
* Amplitud modulada

## Referències

* ↑ Levy, Elie.. Dictionnaire de physique. París: Presses universitaires de France, 1988, p. 35. ISBN 2-13-039311-X.
* ↑ «Physics – Celestial Mechanics».
# Konrad Bloch

Konrad Emil Bloch (Nysa, Alemanya 1912 - Lexington, EUA 2000) fou un químic alemany, de nacionalitat estatunidenca, guardonat amb el Premi Nobel de Medicina o Fisiologia l'any 1964.

## Biografia

Va néixer el 21 de gener de 1912 a la ciutat de Nysa, població en aquells moments sota domini d'Alemanya i actualment dependència administrativa del Voivodat d'Opole a Polònia. Va estudiar química a l'Escola Tècnica Superior de Múnic, especialitzant-se en química orgànica.
Després de la pujada al poder del partit nazi a Alemanya emigrà a Suïssa, on hi va romandre dos anys, i posteriorment emigrà als Estats Units, on adquirí la nacionalitat nord-americana el 1944. Treballà al departament de bioquímica de la Universitat de Colúmbia on es va doctorar l'any 1938. Posteriorment va esdevenir membre del Departament de Química de la Universitat de Cambridge a l'estat nord-americà de Massachusetts així com de la Universitat de Chicago. L'any 1954 fou nomenat catedràtic bioquímica a la Universitat Harvard, on exercí la docència fins al 1985.
Va morir el 15 d'octubre de 2000 a la seva residència de Lexington, estat de Massachusetts, a conseqüència d'una aturada cardíaca.

## Recerca científica

Independentment de Feodor Lynen, es dedicà a l'estudi del procés de la síntesi del colesterol, descobrint que l'àcid acètic és el començament d'una successiva cadena de reaccions químiques el producte final de les quals és el colesterol. Ambdós investigadors van contribuir al coneixement del metabolisme intermedi dels greixos i lípids. Els avanços en aquest camp van ser decisius en l'estudi de les malalties circulatòries i el posterior tractament de l'arterioesclerosi.
Bloch fou un dels primers investigadors que va descobrir l'important paper que té el colesterol en la formació de les hormones sexuals, descobriment que va obrir el camí de la biosíntesi dels esteroides actius.
L'any 1964 fou guardonat, juntament amb Feodor Lynen, amb el Premi Nobel de Medicina o Fisiologia pels seus treballs sobre el mecanisme i la regulació del metabolisme del colesterol i l'àcid gras.

## Enllaços externs

* «Konrad Bloch» (en anglès). The Nobel Prize. The Nobel Foundation.
# Driver 8

«Driver 8» és el sisè senzill de la banda estatunidenca de rock alternatiu R.E.M., el segon senzill del tercer àlbum d'estudi de la banda, Fables of the Reconstruction. Es va publicar el setembre de 1985 dins el segell I.R.S. Records.
La cançó es refereix a la línia de tren Southern Crescent, operat per l'empresa Southern Railroad fins a l'any 1979 i que encara continua activa com a Amtrak Crescent.
No va entrar en la llista estatunidenca de senzills però si en la llista Mainstream Rock Tracks, arribant al 22è lloc.

## Llista de cançons

Totes les cançons foren escrites i compostes per Bill Berry, Peter Buck, Mike Mills, i Michael Stipe.

## Referències

* ↑ «R.E.M. > Mainstream Rock Tracks» (en anglès). Billboard. [Consulta: 28 desembre 2023].
# Cassiotis

Cassiotis (en grec antic Κασσιῶτις) era un districte del nord de Síria durant l'Imperi Romà, més aviat una comarca natural que una divisió administrativa.
Les ciutats del districte, segons Claudi Ptolemeu, eren:
* Antioquia
* Dafne
* Bactial·la
* Lídia de Cassiotis
* Selèucia
* Epifània
* Rafanea
* Antaradus
* Maratos
* Mariamme
* Mamurga
* Larissa.

## Referències

* ↑ Claudi Ptolemeu. Geografia, V, 15, 16
* ↑ Smith, William (ed.). «Cassiotis». Dictionary of Greek and Roman Geography (1854). [Consulta: 15 juliol 2022].
# Gallia (albedo)

Gallia és una característica d'albedo a la superfície de Mercuri, localitzada amb el sistema de coordenades planetocèntriques a 40 ° latitud N i 120 ° longitud E. El nom va ser aprovat per la UAI l'any 1976 i fa referència a una característica d'albedo del mapa d'Antoniadi.

## Referències

* ↑ "Gallia (albedo)". Gazetteer of Planetary Nomenclature. USGS Astrogeology Research Program. (anglès)
* ↑ Proceedings of the General Assembly in Transactions of the International Astronomical Union. XB, 1958, through XXVB, 2003.

## Enllaços externs

* «Mapa de Mercuri». Google Mercury.
# Villy Fuglsang

Villy Fuglsang també conegut com Fuglen -ocell- (17 d'abril de 1909 a Radstrupgaard a Marslev - 5 de setembre de 2005 a Aalborg) va ser un comunista danès des que s'afilià a la Joventut Comunista de Dinamarca el 1928 fins a la seva mort el 2005. Brigadista a la guerra civil espanyola (1936-1938), posteriorment presoner del camp de concentració d'Stutthof (1943-1945), membre del Comitè Central del Partit Comunista Danès durant 51 anys (1939-1990), i parlamentari pel DKP.

## Biografia

En Fuglsang era fill del Peder Rasmussen Fuglsang i de na Gjertrud Marie Elisabeth, casats a la parròquia de Stenstrup el març del 1905.
El Villy Fuglsang va treballar com a encarregat de granja entre 1926 i 1935 i, al mateix temps, va avançar dins el cercle íntern del Partit Comunista Danès (DKP), essent elegit per a la junta principal de la Joventut Comunista Danesa el 1939. El 1935, va ser enviat a una escola política a Moscou. Del 1939 al 1990 va ser membre del comitè central del DKP.
El març de 1937, en Fuglsang va marxar a Espanya per participar en la Guerra Civil espanyola, on va ser nomenat tinent de la 11a Brigada Internacional.
Després d'un atac fallit a Brunete el juliol de 1937, va ser ascendit a capità i va rebre la tasca de comissari de policia encarregat del desenvolupament ideològic dels soldats. Es va creure necessari atès que la moral després de l'ofensiva de Brunete no era la millor. La tasca d'en Fuglen era suavitzar i explicar als voluntaris allò necessari.
En Fuglen va ser ferit durant els combats a l'Aragó de l'agost de 1937, i ja no va tornar al front, sinó que retornà a Dinamarca la primavera del 1938.
El 1941 va ser arrestat per la policia danesa per violar la Kommunistloven, llei anticomunista, que prohibia el Partit Comunista Danès, i va ser col·locat al camp de Horserødlejren sota vigilància danesa. D'aquí, el 1943, va ser deportat juntament amb 149 comunistes més al camp de concentració de Stutthof prop de Danzig, a l'Alemanya, però va sobreviure i va tornar a Dinamarca via Moscou. Al país alliberat del nazisme, va esdevenir membre del parlament del DKP en diverses ocasions, durant un total de 18 anys.
Per a l'esquerra, es va convertir en una llegenda viva i va romandre actiu fins al darrer moment. En aquesta etapa de la seva vida va escriure diversos llibres, i era requerit per a fer conferències.

## Referències

* Biografia a la web del Folketing.
* Entrevista a Villy Fuglsang a YouTube
* Villy Fuglsang ha mort als 96 anys - politiken.dk, 6 de setembre de 2005
# Raval del Prat

El Raval del Prat, també anomenat Raval dels Caputxins, és un nucli del terme municipal de l'Estany (el Moianès). Està situat a migdia del poble, a ponent de l'extrem meridional d'on hi havia hagut l'estany que dona nom al poble i terme, i també a l'oest de la carretera C-59, just al nord-oest de la fita quilomètrica 45 d'aquesta carretera.
El carrer principal rep el mateix nom; allà se situen diverses masies que formen un conjunt inclòs a l'Inventari del Patrimoni Arquitectònic de Catalunya. Avui el conjunt està format per les cases de cal Cases, Cal Gomis, Cal Isidro, ca la Pubilla i Cal Pató. De cadascuna se'n conserva el portal. L'estructura d'aquestes cases entre mitgeres és de dues plantes amb baixos i estances. Les parets exteriors són de pedra molt irregular, amb la presencia d'alguns grans blocs que semblen aprofitar antigues construccions. Les finestres són emmarcades per grans carreus. L'estructura de cada habitatge és la següent: entrada, baixos per bestiar, escala de pedra i habitatge. Predominen els portals rectangulars i n'hi ha dos amb arc rebaixat. L'ampit de les finestres acostuma a ésser treballat. El teulat és a doble vessant amb el carener paral·lel a la façana.

## Història

El que avui són cinc cases, antigament havien estat set. L'estructura actual és del segle xviii, però respon a una transformació d'unes construccions anteriors.
Es conserven deus llindes datades: una de 1740 amb una creu i l'altra de 1797 on es llegeix "renovat". Al segle xix i principis del XX, alguns d'aquests habitatges han sofert obertures als darreres. Recentment s'han anat unificant les cases, obrint portals a les parets de tapia a fi de guanyar espai.
Segons J. Codina, aquestes cases havien estat hostalatge que el monestir mantenia per allotjar els pelegrins. Més tard, els caputxins de Manresa, quan feien la recapte el terme, hi dipositaven llurs col·lectes. Més aviat semblaria que fossin les dependències dels servidors del monestir.

## Referències

* ↑ «Raval dels Caputxins». Natura Local.
* 1 2 3 4 «Raval del Prat». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 8 març 2017].
# Andró (metge)

Andró (en grec antic: Ἄνδρων, en llatí: Andron) va ser un metge grec del segle i aC, de vegades identificat erròniament amb Andreu el Comte, per un error en la lectura de la Naturalis Historia de Plini.
Alguns dels seus remeis van ser conservats per Cels, Galè, Celi Aurelià, Oribasi, Aeci, Pau d'Egina i altres. Cap de les seves obres no s'ha conservat i no se'n sap res de la seva vida. Només es pot dir que Cels és el primer autor que l'esmenta, i que, per tant, podria haver viscut al segle i aC.

## Referències

* ↑ Bibliotheca Graeca (en llatí), 1726, p. 38.
* ↑ [https://quod.lib.umich.edu/m/moa/acl3129.0001.001/188?rgn=full+text;view=image;q1=AndronSmith,+William+(ed.).+Dictionary+of+Greek+and+Roman+Biography+and+Mythology.+Vol.+I.++Boston:+Little,+Brown,+&+Comp.,+1867,+p. 173. ]
# Eleccions al Parlament d'Ucraïna de 1998

Les Eleccions al Parlament d'Ucraïna de 1998 es van dur a terme el 29 de març de 1998. Foren les segones eleccions parlamentàries després del col·lapse de la Unió Soviètica i la independència d'Ucraïna. En comparació amb la primera elecció parlamentària aquesta vegada la meitat dels 450 escons parlamentaris estaven ocupats pels guanyadors d'un sol escó de 225 regions electorals territorials, i l'altra meitat es dividia entre els partits polítics i blocs, que van obtenir almenys el 4% del vot popular.

## Resultats de les eleccions parlamentàries

Resultat de les eleccions a la Rada Suprema de 29 de març de 1998
| Partits i blocs (hi participaren 30 partits i blocs; només 8 assoliren el 4% demanat) | Vot popular | Escons proporcionals | Escons individuals | Escons totals |
| Partit Comunista d'Ucraïna | 24,7% | 84 | 37 | 121 |
| Moviment Popular d'Ucraïna (Rukh) | 9,4% | 32 | 14 | 46 |
| Partit Socialista d'Ucraïna/Partit Camperol d'Ucraïna | 8,6% | 29 | 5* | 34 |
| Partit Verd d'Ucraïna | 5,3% | 19 | 0 | 19 |
| Partit Popular Democràtic | 5,0% | 17 | 11 | 28 |
| Hromada | 4,7% | 16 | 8 | 24 |
| Partit Socialista Progressista d'Ucraïna | 4,0% | 14 | 2 | 16 |
| Partit Socialdemòcrata d'Ucraïna (unit) | 4,0% | 14 | 3 | 17 |
| Altres partits/No afiliats | - | - | 140 | 140 |
| Total | | 225 | 220 | 445 |
| Font: Comissió Electoral Central d'Ucraïna * - un diputat fou elegit pel Partit Socialista, no pel bloc i, per tant, compta com a no afiliat. |||||

## Enllaços externs

* Resultats Arxivat 2011-05-16 a Wayback Machine.
* (anglès) Comissió Electoral Central d'Ucraïna Arxivat 2016-03-03 a Wayback Machine.
# Liguria (albedo)

Liguria és una característica d'albedo a la superfície de Mercuri, localitzada amb el sistema de coordenades planetocèntriques a 45 ° latitud N i 225 ° longitud E. El nom va ser aprovat per la UAI l'any 1976 i fa referència a una característica d'albedo del quadrangle Raditladi (H-4).

## Referències

* ↑ "Liguria (albedo)". Gazetteer of Planetary Nomenclature. USGS Astrogeology Research Program. (anglès)
* ↑ Proceedings of the General Assembly in Transactions of the International Astronomical Union. XB, 1958, through XXVB, 2003.

## Enllaços externs

* «Mapa de Mercuri». Google Mercury.
# Dietari d'un pelegrí a Terra Santa

Dietari d'un pelegrí a Terra Santa és un llibre de proses de Jacint Verdaguer sobre un viatge a Palestina, Síria i Egipte la primavera del 1886, publicat el 1889.

## Referències

* ↑ «Dietari d'un pelegrí a Terra Santa». Diccionari de la literatura catalana. Enciclopèdia.cat. [Consulta: 16 abril 2020].
* ↑ «Dietari d'un pelegrí a Terra Santa». Associació d'escriptors en llengua catalana. [Consulta: 16 abril 2020].
# Cal Valeri (l'Estany)

Cal Valeri és una casa de l'Estany (Moianès) inclosa a l'Inventari del Patrimoni Arquitectònic de Catalunya.

## Descripció

Casa de planta rectangular, la façana de la qual sobresurt respecte l'antiga línia del carrer, donant l'aspecte de casa avançada. Té dues plantes. Els carreus són de pedra picada de mida regular. El portal és de punt rodó, de grans dimensions i de tipus renaixentista. Les dovelles són molt estretes i molt ben col·locades. Al damunt de l'arc hi ha una finestra adovellada, amb grans carreus, i amb un ampit ornamentat. La teulada és a doble vessant i el ràfec de maó. els murs laterals tenen poques obertures. L'interior ha estat molt reformat, però tant als baixos com al primer pis hi ha arcs apuntats de pedra picada. Als darreres de la casa hi ha les restes d'un matacà.

## Història

Es diu que és de les primeres cases del poble. La construcció actual manté trets gòtics amb d'altres de posteriors. La llinda de la porta data una renovació de l'edifici de 1502. en un moment no concretat, es va abaixar el sostre eliminant dues torrelles de vigilància de secció circular que hi havia a banda i banda de la façana. Aquest fet més l'existència d'un matacà als darreres i la seva situació a l'entrada del camí que porta a Oló, fa pensar que l'edifici tingués una funció defensiva. Més recentment havia estat hostal, carnisseria, traginers... hi ha un forn de pa de 1830.

## Referències

* 1 2 «Cal Valeri». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 8 març 2017].
# Pieria (albedo)

Pieria és una característica d'albedo a la superfície de Mercuri, localitzada amb el sistema de coordenades planetocèntriques a 0 ° latitud N i 270 ° longitud E. El nom va ser aprovat per la UAI l'any 1976 i fa referència a una característica d'albedo del quadrangle Derain (H-10).

## Referències

* ↑ "Pieria (albedo)". Gazetteer of Planetary Nomenclature. USGS Astrogeology Research Program. (anglès)
* ↑ Proceedings of the General Assembly in Transactions of the International Astronomical Union. XB, 1958, through XXVB, 2003.

## Enllaços externs

* «Mapa de Mercuri». Google Mercury.
# Amazon Elastic File System

Amazon Elastic File System (Amazon EFS) és un servei d'emmagatzematge al núvol proporcionat per Amazon Web Services (AWS) dissenyat per proporcionar emmagatzematge de fitxers escalable, elàstic, concurrent amb algunes restriccions i encriptat per utilitzar-los amb els dos serveis al núvol d'AWS i recursos locals. Amazon EFS està dissenyat per poder créixer i reduir-se automàticament a mesura que s'afegeixen i s'eliminen fitxers. Amazon EFS admet el protocol de versions 4.0 i 4.1 (NFSv4) del sistema de fitxers de xarxa (NFS), i controla l'accés als fitxers mitjançant permisos POSIX (Portable Operating System Interface).

## Casos d'ús

Segons Amazon, els casos d'ús d'aquest servei de sistema de fitxers solen incloure repositoris de contingut, entorns de desenvolupament, granges de servidors web, directoris d'inici i aplicacions de big data.

## Coherència de les dades

Amazon EFS proporciona una semàntica de coherència oberta després de tancament que les aplicacions esperen de NFS.

## Disponibilitat

Amazon EFS està disponible a totes les regions públiques d'AWS almenys des del desembre de 2019.

## Referències

* ↑ «Amazon EFS: How It Works - Amazon Elastic File System» (en anglès). docs.aws.amazon.com. [Consulta: 28 juny 2018].
* ↑ «Encrypting Data and Metadata in EFS - Amazon Elastic File System» (en anglès). docs.aws.amazon.com. [Consulta: 28 juny 2018].
* ↑ «Amazon Elastic File System (Amazon EFS) – Cloud File Storage – Amazon Web Services (AWS)» (en anglès). Amazon Web Services, Inc.. [Consulta: 28 juny 2018].
* ↑ Kovacs, Gali. «EBS vs S3 vs EFS: Which is the Best AWS Storage System» (en anglès). netapp.com. [Consulta: 28 juny 2018].
* ↑ «Network File System (NFS)–Level Users, Groups, and Permissions - Amazon Elastic File System» (en anglès). docs.aws.amazon.com. [Consulta: 28 juny 2018].
* ↑ «What Is Amazon Elastic File System? - Amazon Elastic File System» (en anglès). docs.aws.amazon.com. [Consulta: 28 juny 2018].
* ↑ «Panzura vs AWS FSx» (en anglès americà). [Consulta: 6 gener 2025].
* ↑ «What is Amazon EFS (Elastic File System)?» (en anglès). [Consulta: 6 gener 2025].
* ↑ «Amazon Launches New File Storage Service For EC2 – TechCrunch» (en anglès). techcrunch.com, 09-04-2015. [Consulta: 28 juny 2018].
* ↑ «Amazon EFS: How It Works - Amazon Elastic File System» (en anglès). docs.aws.amazon.com. [Consulta: 28 juny 2018].
* ↑ «AWS Regional Table» (en anglès). Amazon Web Services, Inc..
# Antibiòtic polipeptídic

Els antibiòtics polipèptids són una classe d'antibiòtics que es fan servir per infeccions dels ulls, orelles i de la bufeta afegits als aminoglucòsids. Són tòxics i, per tant, no adequats per una administració sistèmica però s'administren de forma tòpica en la pell. Normalment s'apliquen directament a l'ull o inhalats pels pulmons, rarament en forma d'injecció.
Entre ells es troben l'actinomicina, la bacitracina, la colistina i la polimixina B.
El seu mecanisme d'acció és inhibir la proteïna, però en gran part no es coneix
Els efectes adversos són danyar el ronyó i els nervis quan s'aplica en injecció.

## Vegeu també

* Polipèptid

## Referències

* ↑ «The University of Mississippi - ANTIBIOTICS». Arxivat de l'original el 2008-06-09. [Consulta: 6 març 2011].
* ↑ Paul H. Axelsen: A Chaotic Pore Model of Polypeptide Antibiotic Action
# Camp petrolífer de Zelten

El camp petrolífer de Zelten (actualment conegut com a camp Nasser) es troba a la ciutat de Zelten a Líbia, al peu de les muntanyes Zelten, a uns 169 km al sud de Marsa El Brega en la concessió 6. Zelten és el major camp petrolífer del Golf de Sirte. Té 229 pous de petroli els quals disposen d'un sistema d'elevació mitjançant gas.

## Antecedents

Va ser descobert l'any 1956, Zelten va ser el pou petrolífer més productiu de Líbia amb una producció d'uns 2.780 m3 diaris. l'any 1959 les seves reserves van ser estimades en 2,5 bilions de barrils (400.000.000 m3) que es trobaven a entre 1.600 i 2.200 metres de fondària. La companyia Esso Standard començà la producció a Zelten l'any 1961. Cap a 2006, la producció acumulada de Zelten va arribar a 2.426 mmb de petroli i de 4.26×1010 m3 de gas.
El camp petrolífer està connectat per un oleoducte fins Marsa El Brega.

## Geologia

A la conca central petrolífera de Sirte, els carbonats del Cretaci superior, Paleocè i Eocè donen lloc a 150 camps petrolífers. baixos en sofre. Els dipòsits de carbonats del Cretaci superior de Zelten estan compostos per dolomita.

## Referències

* ↑ Belazi, The geology of the Nafoora oil field, Sirte basin, Libya: In the Journal of Petroleum Geology, v. 12, p. 353–366 (1989)
* ↑ Central Sirte Carbonates Assessment Unit 20430102, USGS
* Baird, D.W., Geohistory and petroleum in the central Sirt Basin, in The geology of Sirt Basin: p. 3-56.
* Baric, G., Geochemical characterization of source rocks in NC-157 Block (Zaltan Platform), Sirt Basin, (Ibid), p. 541-553.